钦定古今图书集成/明伦汇编/闺媛典/第162卷 > 陆明妻郑氏〈昕妻垍妻附〉
## 钦定古今图书集成/明伦汇编/闺媛典/第162卷 > 陆明妻郑氏〈昕妻垍妻附〉

按《六合县志》：“郑氏，东里民镗女。适西里陆明，事舅姑
相夫子，以孝谨闻。明丧，氏年二十一，子田甫三岁。姻
戚强之嫁，不可，矢志训子，节操孤贞。嘉靖元年，诏书
贞节于门。副使王弘、鸿胪卿张楠为作传序，卒年八
十。明兄昕，娶朝城主簿郑忠女，性慈淑。族孙垍娶倪
氏，墀娶蒋氏，咸少寡，守节如郑。”